Nuh ibn Nasr Axsikatiy. Nuh ibn Nasr Axsikatiy — (XI asrda vafot etgan) muhaddis olim. Toʻliq ismi — Nuh ibn Nasr ibn Muhammad ibn Ahmad ibn Amr ibn Fazl ibn Abbos ibn Horis Fargʻoniy Axsikatiy boʻlib hadis ilmida nom chiqargan. Garchi, hadis rivoyat qilish bilan dong taratgan boʻlmasa ham, juda koʻp hadis bilganligi maʼlum. Iroq, Shom va Xurosonda hadis tinglagan. Buxoro shayxlaridan hadis yozib olganligi haqida maʼlumotlar bor. „Muʼjamu-l-buldon“ asarida ikki ustozi va bir shogirdi haqida zikr qilingan.